## Pravilnik o izmjenama i dopunama Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 6/2011 (14.1.2011.), Pravilnik o izmjenama i dopunama Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

106

Na osnovi članka 21. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 18. sjednici održanoj 12. siječnja 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

PRAVILNIK

O IZMJENAMA I DOPUNAMA PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 43/10., 71/10., 78/10., 88/10. i 1/11.) u članku 8. iza rednog broja 11. dodaje se novi redni broj 12. koji glasi:

»12. sanitetski prijevoz«

Dosadašnji redni brojevi 12. i 13. postaju redni brojevi 13. i 14.

Članak 2.

U članku 9. na kraju stavka 1. briše se točka i dodaje se novi podstavak 10. koji glasi:

»-broj timova u djelatnosti sanitetskog prijevoza.«

Članak 3.

Tablica iz članka 10. stavka 1. mijenja se i glasi:

»

|  |  |  |  |
| --- | --- | --- | --- |
| Red.  broj | Vrsta zdravstvene djelatnosti | Kadrovski normativ tima/oblik provođenja HM-e | Stand. br. osigur.  osoba/stanovnika |
| 0 | 1 | 2 | 3 |
| 1. | Opća/obiteljska medicina | 1 spec. opće med.  ili doktor medicine  1 med. sestra/med. tehničar | 1.700 |
| 2. | Zdravstvena zaštita predškolske djece | 1 spec. pedijatar  1 med. sestra/med. tehničar | 950\* |
| 3. | Zdravstvena zaštita žena | 1 spec. ginekolog  1 med. sestra/med. tehničar/primalja | 6.000\*\* |
| 4. | Patronažna zdravstvena zaštita | 1 stručni prvostupnik/prvostupnica sestrinstva | 5.100\*\*\* |
| 5. | Zdravstvena njega | 1 med. sestra/med. tehničar općeg smjera | 3.500 |
| 6. | Dentalna zdravstvena zaštita (polivalentna) | 1 doktor stomatolog/dr. dentalne medicine  1 med. sestra/med. tehničar/zdrav. radnik SSS/stomatološki asistent | 2.200 |
| 7. | Higijensko-epidemiološka zdravstvena zaštita | 1 spec. epidemiologije/javnog zdravstva  1 viši zdrav. tehničar ili sanitarni inženjer  1 med. tehničar ili sanitarni tehničar | 40.000\*\*\* |
| 8. | Preventivno-odgojne mjere za zdravstvenu zaštitu školske djece i studenata | 1 spec. školske medicine  1 stručni prvostupnik/prvostupnica sestrinstva | u skladu s mrežom |
| 9. | Javno zdravstvo | 1 spec. javnog zdravstva/epidemiologije/socijalne medicine  1 stručni prvostupnik/prvostupnica sestrinstva | u skladu s mrežom |
| 10. | Zdravstvena zaštita mentalnog zdravlja, prevencije i izvanbolničkog liječenja ovisnosti | 1 spec. psihijatar  1 psiholog  1 med. sestra/med. tehničar | u skladu s mrežom |
| 11. | Laboratorijska dijagnostika | 1 spec. medicinske biokemije  ili mag. med. biochem.  1 ing. med. laboratorijske dijagnostike  6 laboratorijskih tehničara | 40.800\*\*\*\* |
|  |  | Kadrovski normativ tima za laboratorijsku dijagnostiku kojem gravitira manji broj osiguranih osoba od standardnog broja osiguranih osoba (40.800): |  |
| 11.1 | Laboratorijska dijagnostika | 1 spec. medicinske biokemije ili  mag. med. biochem.  1 ing. med. laboratorijske dijagnostike  6 laboratorijskih tehničara | od 35.000 do 40.800 |
| 11.2 | Laboratorijska dijagnostika | 1 spec. medicinske biokemije ili  mag. med. biochem.  1 ing. med. laboratorijske dijagnostike  4 laboratorijska tehničara | od 30.000 do 35.000 |
| 11.3 | Laboratorijska dijagnostika | 1 spec. medicinske biokemije ili  mag. med. biochem.  1 ing. med. laboratorijske dijagnostike  3 laboratorijska tehničara | od 25.000 do 30.000 |
| 11.4 | Laboratorijska dijagnostika | 1 spec. medicinske biokemije ili  mag. med. biochem.  0,6 ing. med. laboratorijske dijagnostike  3 laboratorijska tehničara | od 20.000 do 25.000 |
| 11.5. | Laboratorijska dijagnostika | 1 spec. medicinske biokemije ili  mag. med. biochem.  0,5 ing. med. laboratorijske dijagnostike  2 laboratorijska tehničara | od 18.000 do 20.000 |
| 11.6. | Laboratorijska dijagnostika | 1 spec. medicinske biokemije ili  mag. med. biochem.  1 laboratorijski tehničar | do 18.000 |
| 12. | Ljekarništvo1 | 1 mr. farmacije  0,5 farm. tehničar | u skladu s odredbama Pravilnika o uvjetima za određivanje područja na kojem će se osnivati ljekarne |
| 13. | Hitna medicina |  |  |
| 13.1. | Hitna medicina | 1 standardni tim dežurstva ili pripravnosti  2 standardna tima SP | do 15.000 |
| 13.2. | Hitna medicina | 1 standardni tim dežurstva  1 standardni tim pripravnosti ili 2 standardna tima pripravnosti  2 standardna tima SP | od 15.000 do 25.000 |
| 13.3. | Hitna medicina | 1 standardni tim dežurstva  2 standardna tima pripravnosti ili 2 standardna tima dežurstva  3 standardna tima SP | od 25.000 do 35.000 |
| 13.4. | Hitna medicina | 5 standardnih timova HM  3 standardna tima SP  5 standardnih timova PDJ | od 35.000 do 60.000 |
| 13.5. | Hitna medicina | Od 60.000 na svakih daljnjih 20.000 stanovnika dodaje se 1 standardni tim HM.  Na svakih daljnjih 60.000 stanovnika dodaje se 1 standardni tim sanitetskog prijevoza.  Na svakih daljnjih 100.000 stanovnika dodaje se 1 standardni tim PDJ. | |
| 13.6. | Hitna medicina  (organizirana prema Pravilniku o uvjetima, organizaciji i načinu rada izvanbolničke hitne medicinske pomoći – NN 146/03.) |  |  |
| 13.6.1. | Hitna medicina sa sanitetskim prijevozom | 5 standardnih timova HM  3 standardna tima SP  1, 2 standardna tima PDJ | 35.000 |
| 13.6.2. | Hitna medicina4 | 5 timova HM  1,2 tima PDJ | 35.000 |
| 14. | Sanitetski prijevoz4 | 1 med. sestra/med. tehničar  1 vozač | 10.000 |
| 15. | Dežurstvo u dentalnoj zdravstvenoj zaštiti (polivalentnoj) | 1 dr. stom./dr. dentalne medicine 1 med. sestra/med. tehničar/zdravstveni radnik SSS/dentalni asistent | U regionalnim centrima Osijek, Split, Rijeka 1 tim na jedan punkt, Grad Zagreb 3 tima na tri punkta |
| 16. | Dežurstvo u ljekarničkoj djelatnosti | 1 magistar farmacije | županije do 100.000 stanovnika 1 tim na jednom punktu  županije s više od 100.000 stanovnika 1 tim na jednom punktu za svakih daljnjih 150.000 stanovnika |
| 17. | Posebno dežurstvo u djelatnosti opće/obiteljske medicine/zdravstvene zaštite predškolske djece2 | 1 dr. med./1 med. sestra/med. tehničar | 60.000\*\*\*\*\* |
| 18. | Centar opće medicine3 | 1 dr. med./ 1 med. sestra/med. tehničar | 25.000\*\*\*\*\* |
| 19. | Centar dentalne medicine | 1 dr. stom./dr. dentalne medicine 1 med. sestra/med. tehničar/zdravstveni radnik SSS/stomatološki asistent | 60 000\*\*\*\*\* |

1 kadrovski normativ se odnosi na 40-satno tjedno radno vrijeme

2 županija/Grad Zagreb utvrđuje potrebu za ustrojavanjem posebnog dežurstva, lokaciju punkta te vrstu djelatnosti (opća/obiteljska medicina, zdravstvena zaštita predškolske djece) koja će se obavljati posebnim dežurstvom

3 organizira dom zdravlja na područjima na kojima je hitna medicina ustrojena redovnim radom

4 odnosi se na ustanove koje ugovaraju hitnu medicinu i sanitetski prijevoz kao samostalne djelatnosti

\* odnosi se na osigurane osobe – djecu od 0 do 7 godina

\*\* odnosi se na osigurane osobe – žene starije od 15 godina

\*\*\* odnosi se na broj stanovnika na području nadležnog doma zdravlja/organizacijske jedinice županijskog doma zdravlja, odnosno nadležnog zavoda za javno zdravstvo županije/Grada Zagreba

\*\*\*\* odnosi se na broj osiguranih osoba opredijeljenih za ugovorne timove opće/obiteljske medicine i timove zdravstvene zaštite predškolske djece koji su prema sjedištu ordinacije najbliži tom laboratoriju, a razmjerno kadrovskom normativu pojedinog laboratorija.

\*\*\*\*\* odnosi se na osigurane osobe na području županije/Grada Zagreba«

Članak 4.

Iza članka 10. dodaje se novi članak 10.a koji glasi:

»Članak 10.a

U djelatnosti sanitetskog prijevoza utvrđuje se broj timova po županiji/Gradu Zagrebu kako slijedi:

|  |  |  |
| --- | --- | --- |
| Županija/Grad Zagreb | Broj timova |  |
| Bjelovarsko-bilogorska | 14 |  |
| Međimurska | 7 |  |
| Dubrovačko-neretvanska | 15 |  |
| Ličko-senjska | 9 |  |
| Karlovačka | 17 |  |
| Koprivničko-križevačka | 13 |  |
| Krapinsko-zagorska | 18 |  |
| Osječko-baranjska | 29 |  |
| Istarska | 23 |  |
| Požeško-slavonska | 7 |  |
| Primorsko-goranska | 30 |  |
| Sisačko-moslavačka | 24 |  |
| Brodsko-posavska | 12 |  |
| Splitsko-dalmatinska | 42 |  |
| Šibensko-kninska | 10 |  |
| Varaždinska | 17 |  |
| Vukovarsko-srijemska | 16 |  |
| Virovitičko-podravska | 10 |  |
| Zadarska | 18 |  |
| Grad Zagreb | 44 |  |
| Zagrebačka županija | 33 |  |
| Ukupno | 408 | « |

Članak 5.

Članak 14. mijenja se i glasi:

»Hitna medicina organizirana u skladu s odredbama Pravilnika o izvanbolničkoj hitnoj medicinskoj pomoći ustrojena je u sljedećim organizacijskim i kadrovskim normativima:

1. Tim 1:

– 1 doktor medicine specijalist hitne medicine ili doktor medicine

– 1 medicinska sestra/medicinski tehničari

– 1 vozač

2. Tim 2:

– 1 medicinska sestra/medicinski tehničar s dodatnim specijalističkim stručnim usavršavanjem iz hitne medicine pomoći ili medicinska sestra/medicinski tehničar

– 1 medicinska sestra/medicinski tehničar koji obavlja i poslove vozača

3. Tim pripravnosti:

– 1 doktor medicine

– 1 medicinska sestra/medicinski tehničar

– 1 vozač

4. Prijavno-dojavna jedinica (PDJ):

– 1 doktor medicine specijalist hitne medicine ili doktor medicine s najmanje 3 godine radnog iskustva u timu hitne medicine na terenu ili stručna prvostupnica/prvostupnik sestrinstva s najmanje 7 godina ukupnoga radnog iskustva hitne medicine na terenu ili medicinska sestra/medicinski tehničar s najmanje 10 godina radnog iskustva u timu hitne medicinske pomoći na terenu.«

Članak 6.

Ovaj Pravilnik stupa na snagu danom objave u »Narodnim novinama«.

Klasa: 025-04/11-01/3

Urbroj: 338-01-01-11-1

Zagreb, 12. siječnja 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 6/2011-106